151+THOR+GOGSTAD

Thor Gogstad kom til verden sommeren 1788: han ble födt 3 og döpt 8 juli. Foreldrene var skipperen, handelsmannen og rederen Ole Thorsen Gogstad og hans 26 aar gamle kone, Anne Cathrine Thue. Fadrene ved daapen var Mad Elisabeth Bruun; Jomfr Sophia Magdalena Thue; Msr Lieutenant Möylander, Senior; Sr Christopher Thue; og Msr Lorentz Michael Schelven – alle fra Sandefjord.

I 1801 bodde familien i hus nummer 30 i Østre Gade. Ved siden av Thor har paret barna Friderika Sophia Amalia paa 12 aar; Christiana Maria paa 10 og Johannes paa 6. Denne barnerikdommen ble noe avhjulpet ved at man hadde tjenere: to ”piker” – Marthe Kirstine Hansdatter som var 24 og Anne Cathrine Christophersdatter som var to aar yngre. Iwer Jacobsen, 33 aar, var ogsaa blandt tjenestefolket. Og: i tillegg hadde man en leieboer som het Ole Thomesen Pouss som var 30 aar og ”Coffardi Styrmand” – en fjern slektning, antagelig, av visesangeren Ole Paus.

Moren, Anne Cathrine, döde i 1811, og efter dette ser det ut til at Ole Thorsen flyttet, i 1815, til gaarden Follaug i Gjerpen, der han bodde til sin död 28 August 1826, gift paany med Gjertrud Nielsen (ingen felles barn).

Det skiftet som gir disse opplysningene er referert til paa webstedet [|http://www.gamlegjerpen.no] , der man finner at Thor Olssen Gogstad er död og ikke hadde noen arvinger; gitt at skiftet er datert 12 september 1826 betyr vel det at Thor döde noksaa ung – men noen begravelse er ikke funnet.

 **Kildeinformasjon: ** Vestfold fylke, Sandar, Ministerialbok nr. 2 (1733-1788), Fødte og døpte 1788, side 146.

**Permanent sidelenke: ** []

 **Permanent bildelenke:** []   Digitalarkivet, 1801-telling for 0724 Sandeherred, [|http://digitalarkivet.no/cgi-win/webcens.exe?slag=visbase&sidenr=5&filnamn=f18010724&gardpostnr=181&personpostnr=2352&merk=2352#ovre] <span style="font-family: Verdana,sans-serif; font-size: 4pt;"> <span style="font-family: Verdana,sans-serif; font-size: 4pt;">[]